Dan neovisnosti (Hrvatska)
Dan neovisnosti u Hrvatskoj je državni praznik koji se obilježava svake godine 8. listopada i proslavlja jednoglasnu odluku hrvatskog Sabora da prekine veze između Hrvatske i ostatka Jugoslavije.

Historija

Na referendumu o samostalnosti Hrvatske, održanom 19. svibnja 1991, 93% glasača podržalo je nezavisnost. Hrvatski je Sabor 25. lipnja 1991. proglasio nezavisnost Hrvatske. Sedam dana kasnije, 7. srpnja, i Hrvatska i Slovenija potpisale su Brijunsku deklaraciju, kojom su se obvezale na tri mjeseca suspendirati sve deklaracije i poteze koje su poduzeli parlamenti u Hrvatskoj i Sloveniji, a koji se tiču otcjepljenja te dvije republike od ostatka Jugoslavije. U tom je razdoblju započeo rat u Hrvatskoj.

Hrvatski je Sabor 8. listopada 1991. odlučio prekinuti sve odnose s Jugoslavijom, te je usvojio Odluku o raskidu državno-pravne sveze s ostalim republikama i pokrajinama SFRJ. Ta sjednica Sabora nije održana u zgradi Sabora, nego u podrumu zgrade Ine, zbog mogućnosti ponavljanja događaja kakvo je bilo granatiranje Banskih dvora.

Praznik 
Dan neovisnosti uvela je vlada Ivice Račana 2001. godine, a prvi je put obilježen 2002. godine. Dan državnosti obilježava se 25. lipnja.

Reference

Literatura 

Praznici u Hrvatskoj